七夕查莲坡招同英司马梦堂吴东壁陈对沤集南埼草堂以荷净纳凉时分韵得荷字
羁怀不可释，惮暑期烟萝。嘉招惬心素，南郭寻行窝。修梁百步馀，沽水通小波。丝杨尽踠地，弥望菱与荷。客来冷香中，遥吹销烦痾。林蝉无辍响，秋思亦已多。坐中半故乡，佳节感蹉跎。颓阳飞鸟外，新月层城阿。情话尊未竭，归轩指斜河。
主题：思乡
情感：失意、想家